**DOLOŽKA PREDNOSTI**

**medzinárodnej zmluvy pred zákonmi**

**(čl. 7 ods. 5 ústavy)**

1. **Gestor zmluvy:** Ministerstvo vnútra Slovenskej republiky.
2. **Názov zmluvy: Zmluva o spolupráci v oblasti ochrany svedka** (ďalej len „zmluva“).
3. **Účel a predmet zmluvy a jeho úprava v právnom poriadku Slovenskej republiky:** účelom a predmetom zmluvy je úprava spolupráce v oblasti ochrany svedka, ktorá zatiaľ multilaterálne nie je riešená.

 Vo vzťahu k právnym predpisom Slovenskej republiky je táto spolupráca upravená v zákone č. 256/1998 o ochrane svedka a zmene a doplnení niektorých zákonov, v zákone č. 171/1993 Z. z. o Policajnom zbore v znení neskorších predpisov a v zákone č. 428/2002 Z. z. o ochrane osobných údajov v znení neskorších predpisov.

1. **Priama úprava práv alebo povinností fyzických osôb alebo právnických osôb:** zmluva priamo zakladá práva alebo povinnosti fyzických osôb alebo právnických osôb v článkoch 2 a 5.
2. **Úprava predmetu medzinárodnej zmluvy v práve EÚ a súlad s ním:**

Zmluva o fungovaní Európskej únie – články 82 a 87.

Rámcové rozhodnutie Rady 2008/977/SVV z 27. novembra 2008 o ochrane osobných údajov spracúvaných v rámci policajnej a justičnej spolupráce v trestných veciach (Ú. v. EÚ L 350, 31.12.2008, s. 60).

Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 1).

Návrh zmluvy je v súlade s príslušnými ustanoveniami vyššie uvedených predpisov práva EÚ.

1. **Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):** medzinárodná zmluva, ktorá priamo zakladá práva alebo povinnosti fyzických osôb alebo právnických osôb, preto sa po jej podpise na jej platnosť pred ratifikáciou vyžaduje súhlas Národnej rady Slovenskej republiky.
2. **Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):** medzinárodná zmluva, ktorá priamo zakladá práva alebo povinnosti fyzických osôb alebo právnických osôb (ustanovenia zmluvy, ktoré priamo zakladajú práva alebo povinnosti fyzických osôb alebo právnických osôb sú uvedené v bode 4 doložky)

a zároveň medzinárodná zmluva, na ktorej vykonanie nie je potrebný zákon. Po ratifikácii a vyhlásení spôsobom ustanoveným zákonom bude mať zmluva prednosť pred zákonmi.

1. **Dôsledky prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity):** vzhľadom na priamu použiteľnosť ustanovení zmluvy a jej prednosť pred zákonmi nie je potrebné meniť, zrušiť alebo adaptovať žiadny právny predpis. Zmluva sa týka predovšetkým týchto všeobecne záväzných právnych predpisov upravujúcich súvisiace otázky:

zákon č. 256/1998 Z. z. o ochrane svedka a zmene a doplnení niektorých zákonov,

zákon č. 171/1993 Z. z. o Policajnom zbore v znení neskorších predpisov,

zákon č. 428/2002 Z. z. o ochrane osobných údajov v znení neskorších predpisov.

Zmluva sa netýka záväzkov z iných medzinárodných zmlúv, ktorými je Slovenská republika viazaná.